«Mansfield»

«Mansfield» (sjøsatt 4. juli 1918 som USS Evans (DD-78)) var en jager i Wickes-klassen som tjenestegjorde i US Navy som USS «Evans » (DD-78), Den britiske marine som HMS «Mansfield» (G76), Den Kongelige norske marine som «Mansfield» og Canadas marine som HMCS «Mansfield». Hun var i norsk tjeneste fra desember 1940 til mars 1942, da hun ble overført til Canada. «Mansfield» ble bygget av Bath Iron Works i Maine. Hun ble tatt ut av tjeneste i 1944 og hugget i 1945. Skipsklokken, hvor det fortsatt står USS «Evans», står på Maritime Museum of the Atlantic i Halifax, Nova Scotia.

I norsk tjeneste 
«Mansfield» deltok for det meste i konvoieskorte, men deltok også på Øksfjordraidet, der hun var med på å sette i land styrker som blant annet ødela den tyske fiskoljefabrikken. En kvinne bosatt i Øksfjord ble skutt av en norsk spesialsoldat under raidet, hun døde av blodtapet om morgenen den 12. april 1941.  

Norske jagere
Skip fra andre verdenskrig
Skip fra 1918
Skip bygget i USA
Artikler i sjøfart-prosjektet